FI Euroopan unionin virallinen lehti C 316/16

Erityisluonnetta koskevista todistuksista annetun neuvoston asetuksen (ETY) No 2082/92 8 artiklan 1 kohdassa toisessa alakohdassa tarkoitettu rekisteröintihakemuksen julkaiseminen

(2005/C 316/07)

Tämä julkaiseminen sisältää oikeuden vastustaa rekisteröintiä mainitun asetuksen 8 ja 9 artiklan mukaisesti. Väitteet hakemusta vastaan on tehtävä jäsenvaltion toimivaltaiselle viranomaiselle viiden kuukauden kuluessa julkaisemisesta. Julkaiseminen perustellaan seuraavilla tekijöillä, erityisesti 4 kohdan 2, 3 ja 4 alakohdalla, joiden mukaan hakemus katsotaan asetuksen (ETY) N:o 2082/92 mukaisesti perustelluksi.

ERITYISTUOTETTA KOSKEVA REKISTERÖINTIHAKEMUS

NEUVOSTON ASETUS (ETY) N:o 2082/92

”BOERENKAAS”

EY-nro: NL/00023/25.06.2003

1. Jäsenvaltion toimivaltainen viranomainen:

Nimi: Hoofdproductschap Akkerbouw (HPA) Osoite: Postbus 29739 2502 LS Den Haag Nederland Puhelin: 070-370 85 02 Faksi: 070-370 84 44

2. Hakijaryhmittymä:

2.1. Nimi: Bond van Boerderijzuivelbereiders

2.2. Osoite:

Postbus 29773 2502 LT Den Haag Nederland Puhelin: 070 – 338 29 60 Faksi: 070 – 338 28 12

2.3 Kokoonpano: Tuottaja/jalostaja (X) muu ( )

Maatilameijerituotevalmistajien liiton (Bond van Boerderijzuivelbereiders) tavoitteena on edistää lypsykarjan kasvattajina ja maatilameijerituotteiden tuottajina toimivien jäsentensä etuja sanan laajimmassa merkityksessä.

Maatilameijerituotevalmistajien liiton jäsenet ovat maatilameijerituotteiden tuottajia, he valmistavat oman karjansa (lehmien, vuohien tai lampaiden) maidosta juustoa ja muita meijerituotteita. Liitolla on 420 jäsentä, joista yli 350 valmistaa Boerenkaas-talonpoikaisjuustoa.

3. Tuotelaji:

Käsittelemättömästä maidosta valmistettu puolikova tai kova juusto

4. Eritelmä:

(yhteenveto 6 artiklan 2 kohdan edellytyksistä)

4.1 Nimi: ”Boerenkaas” (ainoastaan hollannin kielellä)

4.2 Tuotantomenetelmä: Boerenkaas-talonpoikaisjuusto valmistetaan maatilalla käsittelemättömästä maidosta, joka on peräisin lehmistä, vuohista, lampaista tai puhvelilehmistä. Vähintään puolet maidosta on saatava omasta karjasta. Lisäksi saadaan ostaa enintään kahden lypsykarjan kasvattajan tuottamaa maitoa, mutta ostettu määrä ei saa ylittää kokonaisuudessaan oman yrityksen tuotantoa.

Käytettävä raaka-aine voi olla:

Raaka-aineena käytettävää maitoa ei saa käsitellä yli 40oC:n lämmössä, ja fosfataasiaktiviteetin on oltava sama kuin raaka-aineena käytettävässä käsittelemättömässä maidossa.

Maito on valmistettava juustoksi 40 tunnin sisällä lypsämisestä.

Lisä- ja apuaineet

Valmistusmenetelmä

Käsittelemätön maito juoksutetaan 40 tunnin sisällä lypsämisestä noin 30oC:n lämpötilassa.

Hapatebakteerien sekoitus saa aikaan happamoitumisen.

Kun hera- ja juustomassasekoitus on leikattu, sekoitettu ja kun osa herasta on valutettu, se pestään kerran tai kahdesti kuumalla vedellä, jolloin hera- ja juustomassasekoituksen lämpötila nostetaan korkeintaan 37 asteeseen.

Kun juustomassa on käsitelty, se siirretään juustotynnyreihin.

Ennen puristamista tai sen aikana juuston pintaan painetaan kaseiinimerkki, jossa on ilmoitettu ainakin juuston nimi (Boerenkaas), jota voidaan täydentää ilmoittamalla käytetyn maidon laji.

Kun juusto on puristunut ja hapattunut muutamien tuntien ajan, se suolataan suolaliuoksessa, joka sisältää 18–22 prosenttia ruokasuolaa (natriumkloridi).

Juustoa kypsytetään maatilalla ensimmäisen valmistuspäivän jälkeen vähintään 13 päivää lämpötilassa, joka on vähintään 12oC.

Tyypillisen maun saamiseksi juustoa kypsytetään vielä maatilan tai juustomyymälän kypsytystilassa. Tämän kypsytysprosessin kesto vaihtelee muutamista viikoista yli vuoteen.

4.3. Perinteiset ominaisuudet: Nimi ”Boerenkaas” liittyy erityisesti tuotteeseen, joka valmistetaan perinteisesti maatilalla käsittelemättömästä maidosta, joka on peräisin omasta lypsykarjasta.

Vuoteen 1874 asti kaikki maito käsiteltiin maatiloilla. Sen jälkeen alettiin vähitellen siirtyä maidon teolliseen käsittelyyn. Juuston valmistukseen käytettävää maitoa alettiin pastöroida 1900-luvun alkuvuosina. Pastöroinnin seurauksena teollisesti valmistetun juuston luonne muuttui. Maatiloilla jatkettiin käsityönä tapahtuvaa maidon käsittelyä.

Maidossa luonnostaan esiintyvien entsyymien, tarkemmin sanoen maitolipaasin sekä lypsämisen aikana ja sen jälkeen maitoon siirtyvien bakteerien ansiosta käsittelemättömästä maidosta valmistetun juuston maku on voimakkaampi. Makua pidetään täyteläisempänä, voimakkaampana ja väkevämpänä. Monet kuluttajat pitävät tätä makua talonpoikaisjuustolle tyypillisenä makuna, ja sen katsotaan erottavan aidon Boerenkaas-talonpoikaisjuuston tehdasvalmisteisesta juustosta. Maku voimistuu kypsymisajan pidentyessä.

Vuonna 1982 laadittiin uudet säännökset juustotuotteita koskevan päätöksen perusteella, joka perustui lakiin maataloustuotteiden laadusta. Nämä säännökset koskevat juuston laatua, maidon alkuperää ja valmistustapaa. Niihin liittyvä valtion tarkastusmerkki on takeena siitä, että talonpoikaisjuusto valmistetaan maatilalla käsittelemättömästä maidosta, että sitä säilytetään vain lyhyen aikaa ja että maito on peräisin pääosin tilan omasta karjasta.

Tämä lainsäädäntö antaa mahdollisuuden käyttää lehmänmaidon lisäksi vuohen-, lampaan- tai puhvelilehmän maitoa ja valmistaa juustoa maidosta, jonka rasvapitoisuus on alhaisempi.

Edellä kuvatusta käyvät selvästi ilmi raaka-aineen erityisominaisuudet ja juuston valmistustapa.

4.4. Kuvaus: Boerenkaas-talonpoikaisjuusto on (puoli)kova juusto, joka valmistetaan lehmistä, vuohista, lampaista tai puhvelilehmistä saadusta käsittelemättömästä maidosta. Sen rasvapitoisuus vaihtelee käytetyn maidon rasvapitoisuuden mukaan.

Juusto voi sisältää kuminaa tai muita siemeniä, yrttejä ja/tai mausteita.

Juuston vanhetessa ja kypsyessä sen rakenne muuttuu kiinteämmäksi ja kuivemmaksi, jolloin voidaan puhua kovasta juustosta.

Tuotteiden nimiä ovat esimerkiksi Goudse Boerenkaas, Goudse Boerenkaas met kruiden, Edammer Boerenkaas, Leidse Boerenkaas, Boerenkaas van geitenmelk ja Boerenkaas van schapenmelk.

Yhteenveto maalaisjuuston tyypillisistä ominaisuuksista ja koostumusvaatimuksista

4.5 Vähimmäisvaatimukset ja erityisluonteen valvontamenettely: Talonpoikaisjuustoa koskevat tällä hetkellä juustotuotteita koskevan päätöksen säännökset, jotka perustuvat lakiin maataloustuotteiden laadusta. Säännökset koskevat juuston laatua, maidon alkuperää ja valmistustapaa. Niihin liittyvä valtion tarkastusmerkki on takeena siitä, että juusto valmistetaan maatilalla käsittelemättömästä maidosta, että sitä säilytetään vain lyhyen aikaa ja että maito on peräisin pääosin tilan omasta karjasta.

Talonpoikaisjuustoa, jolle on myönnetty erityisluonnetta koskeva todistus neuvoston asetuksen N:o 2082/92 (ETY) nojalla, koskevat tämän asiakirjan vaatimukset, jotka on esitetty kohdassa 4.2 (erityinen valmistusmenettely) ja kohdan 4.4 taulukossa (tyypilliset ominaisuudet ja koostumusvaatimukset). Nämä vaatimukset on vahvistettu meijerituotteita koskevassa maatalouden laatupäätöksessä ja juustoa koskevassa maatalouden laatusäädöksessä.

Tuoreen, käsittelemättömän maidon (ei yli 40 tuntia vanhempaa) ja kaseiinimerkin käyttö tarkastetaan jokaisessa yrityksessä kerran 6–8 viikossa. Kerran vuodessa tarkastetaan hallinnollisesti, mistä yrityksestä käytetty maito on peräisin. Koostumusvaatimuksia koskeva tarkastus liittyy kuiva-aineen rasvapitoisuuteen, kosteuspitoisuuteen ja suolapitoisuuteen, jotka tarkastetaan 6–8 kertaa vuodessa.

Tämän lisäksi tarkastusmenettelyn tarkoituksena on varmistaa erilaisten talonpoikaisjuustojen muiden tyypillisten, taulukossa 4.4 kuvattujen ominaisuuksien säilyminen. Tämä tarkastus tapahtuu silmämääräisesti kerran 6–8 viikossa.

Valvontaelin: COKZ

5. Suojaa pyydetään 13 artiklan 2 kohdan perusteella:

Bond van Boerderijzuivelbereiders -ryhmittymä pyytää suojaa nimitykselle ”Boerenkaas” 13 artiklan 2 kohdan a alakohdan mukaisesti. Suojaa haetaan ainoastaan nimitykselle ”Boerenkaas” hollannin kielellä kirjoitettuna